wickkiey/tamil-wikipedia-chunked huggingface dataset:
# எம். ஆர். சந்திரசேகரன்

## விருதுகள் மற்றும் கௌரவங்கள்

சந்திரசேகரன் தனது "இன்னும் இனலேயும்" என்ற மலையாள புத்தகத்திற்காக இலக்கிய விமர்சனத்திற்காக 2010 கேரள சாகித்ய அகாடமி விருதை வென்றுள்ளார். 2005ஆம் ஆண்டிற்கான *கேரளத்தில புரோகமண சாகித்ய பிரஸ்தானதின்தே சரித்திரம் என்ற* புத்தகத்திற்காக இலக்கியத்தில் முற்போக்கான பள்ளி ஆய்வுக்காக மருத்துவர் சிபிமேனன் விருதை வென்றார்.  
மொழிபெயர்ப்பாளராக மலையாள இலக்கியத்திற்கு இவர் செய்த பங்களிப்பை அங்கீகரிக்கும் விதமாக எம்.என் சத்யார்த்தி விருது இவருக்கு வழங்கப்பட்டது. பல பிரபலமான இந்திய மொழிப் படைப்புகளை மலையாளத்தில் மொழிபெயர்த்ததற்காக நினைவுகூரப்பட்ட எழுத்தாளரின் நினைவாக இந்த விருதை எம்.என்.சத்யார்த்தி அறக்கட்டளை நிறுவியுள்ளது. இவருக்கு 2018 ஆம் ஆண்டிற்கான எம்.வி.ஆர் விருது வழங்கப்பட்டது https://www.mathrubhumi.com/print-edition/kerala/thiruvananthapuram-1.3290187
# எம். ஆர். சந்திரசேகரன்

## தற்போது

இவர் இப்போது கேரளாவின் பாலக்காடு மாவட்டத்தில் ஒற்றப்பாலத்தின் பனமண்ணாவில் வசித்து வருகிறார். இவர் தனது எழுத்துகளில் தீவிரமாக உள்ளார். மேலும் இயற்கை வேளாண்மையையும் செய்து வருகிறார். இவரது மனைவி வப்பலகலதில் விஜயகுமாரி 2013 திசம்பரில் காலமானார்.
# மூன்றாம் ராமேசஸ்

**மூன்றாம் ராமசேஸ்** (**Ramesses III**) புது எகிப்து இராச்சியத்தை ஆண்ட இருபதாம் வம்சத்தின் இரண்டாம் பார்வோன் ஆவார். இவர் பண்டைய எகிப்தை கிமு 1186 முதல் கிமு 1155 முடிய 31 ஆண்டுகள் ஆண்டார். இவரது நீண்ட ஆட்சிக் காலத்தின் முடிவில் எகிப்து இராச்சியம் பொருளாதாரம் மற்றும் இராணுவம் வலு இழந்து காணப்பட்டது. மெடிநெத் அபு பகுதியில் மெடிநெத் அபு கோயில் கட்டி, புது இராச்சியத்தின் 9 மன்னர்கள் பெயர்கள் கொண்ட மெடிநெத் மன்னர்கள் பட்டியலை கல்வெட்டில் வடித்தார்.  
18-ஆம் வம்சம், 19-வது வம்சம் மற்றும் இருபதாம் வம்சத்தினர் எகிப்தின் புது இராச்சியத்தை ஆண்ட காலத்தை இராமசேசியம் காலம் என்பர்.  
கோயிலில் அமூன் கடவுள் நடுவில் மூன்றாம் ராமேசசின் சிலை]]
# மூன்றாம் ராமேசஸ்

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் மூன்றாம் ராமேசஸ் மம்மியும் எடுத்துச் செல்லப்பட்டது.
# மூன்றாம் ராமேசஸ்

## இதனையும் காண்க

- மெடிநெத் அபு கோயில்
- மெடிநெத் அபு மன்னர்கள் பட்டியல்
- பண்டைய எகிப்திய அரசமரபுகள்
# ஒடியன் லட்சுமணன்

** லட்சுமணன் ** ஒரு எழுத்தாளர், ஆவணப்பட இயக்குநர் மற்றும் இவர் தமிழ்நாட்டின் நீலமலை மற்றும் கேரளாவின் அட்டப்பாடியில் வசிக்கும் பழங்குடி மக்களுக்காக பணியாற்றும் சமூக ஆர்வலர் ., தமிழ்நாட்டில் பழங்குடி சமூகத்தின் உரிமைகளுக்காக செயல்படும் ஒரு அமைப்பான தமிழ்நாடு பழங்குடி மக்கள் சங்கத்தின் ஒரு முன்னோடிப் பணியாளர் . அவர் தமிழ் பழங்குடி சமூகத்தின் ஒரு பகுதியான இருளா சமூகத்தின் உரிமை மற்றும் கல்வியின் வளர்ச்சிக்காக உழைத்து வருகிறார், இதற்காக அவர் இருளா சமூகத்தின் இருளா மொழி மொழியைக் கற்றுக்கொண்டார் .
2010 இல், லட்சுமணன் தனது முதல் கவிதைத் தொகுப்பை 'ஒடியன்' என்ற தலைப்பில் வெளியிட்டார். இருளா மொழியில் உள்ள இந்த கவிதைத் தொகுப்பு விமர்சன ரீதியான பாராட்டுகளையும் விருதுகளையும் வென்றுள்ளது ,.
லட்சுமணன் தனது இரண்டாவது படைப்பான ‘சப்பெ கொகாலு’ நூலில் பழங்குடிகளின் பாடல்களைத் தொகுத்து அந்தப் பாடல்களுக்கு உயிர்ப்புமிக்க புனைகதைகளை உருவாக்கியுள்ளார்
2012 ஆம் ஆண்டில் அவர் தனது நண்பர் வழக்கறிஞர் ஆர்.முருகவேலுடன் சேர்ந்து 'நாளி' என்ற ஆவணப்படத்தை இயக்கியுள்ளார். மேற்குத் தொடர்ச்சி மலையில் உள்ள தமிழ்நாட்டின் நீலமலை மற்றும் கேரளாவின் அட்டப்பாடியில் வசிக்கும் தமிழ் பழங்குடி சமூகத்தின் ஒரு பகுதியான இருளா சமூகத்தின் வரலாறு, பழக்கவழக்கங்கள், மரபுகள் மற்றும் வாழ்க்கை முறை ஆகியவற்றை நாளியில் விவரிக்கிறார்
இந்த ஆவணப்படம் தமிழ்நாடு முற்போக்கு எழுத்தாளர் கலைஞர்கள் சங்கம் (தா மு எ க ச) சிறந்த ஆவணப்படத்திற்காக 2012 இல் பா ராமச்சந்திரன் நினைவு விருதைப் பெற்றது.
இந்த ஆவணப்படம் 2013 இல் தமிழ் முற்போக்கு எழுத்தாளர்கள் சங்க ஆவண விருதையும் பெற்றது .
'அடவி' என்ற முழு நீளப்படம் லட்சுமணனின் கதையான 'சப்பே'வை மையமாகக் கொண்டு படமாக்கப்பட்டது.
அவர் இருளா மொழிக்கு ஒரு அகராதியை உருவாக்கியிருக்கிறார் .நூலால் எழுவோம் என்ற பழஙகுடி குழந்தைகளுக்கான வாசிப்பு மற்றும் மொழிமீட்பு இயக்கத்தை நடத்தி வருகிறார். ஆதி என்னும் இருளர் பழங்குடி கலைக் குழுவை
சிறப்பாக உருவாக்கி வழிநடத்தி வருகிறார். பழங்குடி பாடல்கள் அடங்கிய 'எம்துநாடு மலெநாடு' என்னும் ஆல்பத்தை உருவாக்கியிருக்கிறார்.
# ஒடியன் லட்சுமணன்

## விருதுகள் மற்றும் மரியாதைகள்

- 'ஒடியன்' சிறந்த கவிதை தொகுப்புக்காக தமிழ்நாடு கலை இலக்கிய பெருமன்றத்தின் 2009 ஆம் ஆண்டு விருது பெற்றது குறிப்பிடத்தக்கது
- 2014 ஆம் ஆண்டுகான தமிழ்நாடுமுற்போக்கு எழுத்தாளர்கள் சங்கத்தால் சிறந்த விளிம்புநிலை இலக்கியத்துக்கான விருதை 'சப்பெ கொகாலு’ பெற்றது
- 2015 ஆம் ஆண்டு முற்போக்கு இலக்கிய மேடையின் விருதினையும் 'சப்பெ கொகாலு’ பெற்றது.
- சிறந்த பழங்குடி சமூகசெயல்பாட்டாளருக்கான சமூக நீதிக்கட்சியின் அம்பேத்கார் விருதை 2017 ல் பெற்றிருக்கிறார்.
- சிறந்த பழங்குடி செயல்பாட்டாளருக்கான சங்கமம் விருதை 2018 ல் பெற்றிருக்கிறார்.
- 'நாளி' என்ற ஆவணப்படத்திற்கு தமிழ்நாடு முற்போக்கு எழுத்தாளர் கலைஞர்கள் சங்கம் (தா மு எ க ச) சிறந்த ஆவணப்படத்திற்காக 2012 இல் பா ராமச்சந்திரன் நினைவு விருதைப் பெற்றது.
- 'நாளி' 2013 இல் தமிழக முற்போக்கு எழுத்தாளர்கள் சங்க ஆவணப்பட விருதையும் பெற்றது
# ஒடியன் லட்சுமணன்

## தனிப்பட்ட வாழ்க்கை

அவர் திருமணமாகாதவர், தனது தாய் திருமதி துளசியம்மலுடன் கோயம்புத்தூரில் உள்ள கே.என்.பாளையத்தில் வசிக்கிறார்.
# மார்கியைட்டு

**மார்கியைட்டு** *(Markeyite)* என்பது Ca<sub>9</sub>(UO<sub>2</sub>)<sub>4</sub>CO<sub>3</sub>)<sub>13</sub> • 28H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும் யுரேனைல் கார்பனேட்டு கனிமம் என்று வகைப்படுத்தப்படும் இது அமெரிக்காவின் யூட்டா மாநிலத்திலுள்ள மார்கி சுரங்கத்தில் கண்டறியப்பட்டது. கனிமவியலாளர் அந்தோனி ஆர்.காம்ஃப் அமெரிக்காவின் லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகத்தில் இக்கனிமத்தின் கட்டமைப்பைக் கண்டறிந்தார்.  
பன்னாட்டு கனிமவியல் சங்கம் மார்கியைட்டு கனிமத்தை Mk என்ற குறியீட்டால் அடையாளப்படுத்துகிறது.  
இந்த கனிமத்திற்கான இணையான ஒரு வகை பொருள் அமெரிக்காவின் லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகம் மற்றும் உருசியாவின் அறிவியல் கல்விக்கழகத்திலுள்ள பெர்சுமேன் கனிமவியல் அருங்காட்சியகம் ஆகியவற்றின் தொகுப்புகளில் உள்ளது.
# மார்கியைட்டு

## இருப்பிடம்

அமெரிக்காவின் மார்கி சுரங்கம், சிவப்பு பள்ளத்தாக்கு, வெண் பள்ளத்தாக்கு மாவட்டம், சான் யுவான் கோ, யூட்டா போன்றவை இக்கனிமத்தின் இருப்பிடங்களாக கருதப்படுகின்றன.
# நான்காம் ராமேசஸ்

, பிரித்தானிய அருங்காட்சியகம்]]  
**நான்காம் ராமேசஸ்** (**Ramesses IV**) பண்டைய எகிப்தின் புது எகிப்து இராச்சியத்தை ஆண்ட இருபதாம் வம்சத்தின் மூன்றாம் பார்வோன் ஆவார்.இவர் எகிப்தை கிமு 1155 முதல் கிமு 1149 முடிய 6 ஆண்டுகளே ஆண்டார்.
# நான்காம் ராமேசஸ்

## இறப்பு

ஆறு ஆன்டு ஆட்சிக் காலத்திற்கு பின் இறந்த நான்காம் ராமேசஸ்சின் மம்மியை மன்னர்களின் சமவெளியில் அடக்கம் செய்யப்பட்டது. 1898-இல் மன்னர்கள் சமவெளியில் அகழ்வாய்வு செய்த போது இரண்டாம் அமென்கோதேப்பின் கல்லறை எண் 35-இல் நான்காம் ரமேசஸ் மம்மி கண்டுபிடிக்கப்பட்டது. நான்காம் ரமேசஸ் மறைவிற்குபின் அவரது மகன் ஐந்தாம் ராமேசஸ் ஆட்சி பீடம் ஏறினார்.
# நான்காம் ராமேசஸ்

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் நான்காம் ராமேசஸ் மம்மியும் எடுத்துச் செல்லப்பட்டது.
# நான்காம் ராமேசஸ்

## இதனையும் காண்க

- மன்னர்களின் சமவெளி
- பண்டைய எகிப்திய அரசமரபுகள்
# அரசிகளின் சமவெளி

**அரசிகளின் சமவெளி** (**Valley of the Queens**) ( பண்டைய எகிப்திய பார்வோன்களின் இறந்த இராணிகளையும், இளவரசிகளையும் மம்மியாக்கி கல்லறைகளில் அடக்கம் செய்யும் இடமாகும். இது தற்கால எகிப்து நாட்டின் பண்டைய தீபை நகரத்தின் சமவெளிகளில் உள்ளது. இராணிகளின் சமவெளியை பண்டைய எகிப்திய மொழியில் *அழகின் இருப்பிடம்* என்றழைப்பர். இறந்த பார்வோன்களின் மம்மிகள் மன்னர்களின் சமவெளியில் அடக்கம் செய்யப்பட்டது. இராணிகளில் சமவெளி மேல் எகிப்தில் பாயும் நைல் நதி]]யின் மேற்கு கரையில் அமைந்துள்ளது. இது எகிப்தின் பண்டைய தீபை நகரத்தின் ஒரு பகுதியாகும். இந்த இராணிகளின் சமவெளியில் பதினெட்டாம் வம்சம், பத்தொன்பதாம் வம்சம், மற்றும் இருபதாம் வம்சங்களின் இறந்த இராணிகள் மற்றும் இளவரசிகள் மற்றும் அரச குழந்தைகளின் சடலங்களை மம்மியாக்கி இச்சமவெளியின் கல்லறைகளில் அடக்கம் செய்வது வழக்கம்.  
அரசிகளின் கல்லறைகளில் குறிப்பிடத்தக்கது இரண்டாம் ராமேஸ்சின் இராணி நெபர்தாரி மற்றும் இராணி **தியுதி**யின் கல்லறைகள் ஆகும்.
# அரசிகளின் சமவெளி

## இதனையும் காணக

- மன்னர்களின் சமவெளி
- நெக்ரோபொலிசு
- பாரோக்களின் பட்டியல்
- பண்டைய எகிப்திய அரசமரபுகள்
# இரங்கிதரங்கா

**இரங்கிதரங்கா** (ஆங்கிலம்:*RangiTaranga*) ஒரு 2015 ஆம் ஆண்டு கன்னட மொழியில் வெளிவந்த மருமம் நிறைந்த திரைப்படம். இதனை அனூப் பந்தாரி எழுதி, இயக்கியுள்ளார். ஸ்ரீ தேவி எண்டர்டேயின்ர்சு பெயரின் கீழ் எச்.கே.பிரகாஷ் உருவாக்கி வெளியிட்டுள்ளார். இதில் நிரூப் பந்தாரி, ராதிகா சேத்தன், அவந்திகா ஷெட்டி மற்றும் சாயிகுமார் போன்றோர் முதன்மை நடிகர்களாவர். இக்கதையின் சில காட்சிகள் துளுவ நாட்டு மரபினை எடுத்துக்காட்டுகிறது. இந்தத் திரைபப்டத்தின் ஒளிப்பதிவினை அமெரிக்காவின் லேன்ஸ் கப்லான், வில்லியம் டேவிட்சன் ஆகியோர் மேற்கொண்டனர்.
# இரங்கிதரங்கா

## கதைக்களம்

உதகையில் கௌதம் என்பவர் சுற்றத்திலிருந்து தனித்து வாழ்ந்து வரும் எழுத்தாளராவார். அவர் அனஷ்கு என்ற புனைபெயரில் எழுதிவருகிறார். அவர் தன் மனைவிக்கு உறக்கத்தில் தோன்றும் கெடுங்கனவுகளைத் தவிர்க்க மனைவின் சொந்த கிராமமான கமரொட்டுவின், அவளது வீட்டில் சில பரிகாரங்களை செய்ய இருவரும் விரைகின்றனர். அந்த பூர்வீக வீட்டில் அவளுக்கு சில அமானூசிய அனுபவங்கள் ஏற்படுகின்றன. அவ்வூரின் அஞ்சல் நிலைய மேலாளர் கலிங்கா, பள்ளிக்கூட ஆசிரியர் போன்றோரின் நட்பினைப் பெற்ற கௌதம், தாம் தங்கியுள்ள வீட்டில் நிலவும் மருமக் கதையை அறிகிறார்.  
இதற்கிடையில், அனஷ்கு எனும் புனைப்பெயரின் பின் இருப்பவர் கௌதம் எனவறியாது, அவரைத் தேடி கமரொட்டு ஊருக்கு சந்தியா எனும் இளம்பெண் விரைகிறார். பின் தனது மனைவி காணாது செல்ல, அவரை தேடி அலையும் கௌதமை கண்டறிந்து, அவரது தேடலுக்கு உதவுகிறார் சந்தியா. ஈற்றில், பல திருப்பும்களைக் கொண்டு கௌதம், தாம் மெய்யாக யார், கமரொட்டு ஊரில் இருக்கும் மருமம் யாதென அறிந்து, தனது மனைவியையும் காப்பாற்றுகிறார்.
# இரங்கிதரங்கா

## நடிகர்கள்

- நிரூப் பந்தாரி - கௌதம் / சித்தார்த்
- ராதிகா சேத்தன் - இந்து / ஹரினி
- அவந்திகா ஷெட்டி - சந்தியா
- சாயிகுமார் - தெங்கபவில் இரவிந்திர கலிங்க பட்டா
# நெபர்தரி

**நெபர்தரி** அல்லது **நெபர்தரி மெரிட்மூத்** (**Nefertari** – **Nefertari Meritmut**), புது எகிப்திய இராச்சியத்தை ஆண்ட பத்தொன்பதாம் வம்சத்தின் பார்வோன் இரண்டாம் ராமேசஸ்சின் பட்டத்து அரசி ஆவார்.  
எகிப்திய மொழியில் நெபர்தரி என்பதற்கு *அழகிய கூட்டாளி* என்றும், நெபர்தரி மெரிட்மூத் என்பதற்கு *மூத் பெண் கடவுளின் அன்பைப் பெற்றவர்* என்பது பொருளாகும். எகிப்திய பட்டத்து இராணிகளில் இவர் கிளியோபாட்ரா, ஆட்செப்சுட்டு, நெஃபர்டீட்டீ ஆகியவர்களுக்கு அடுத்து இராணி நெபர்தரி அதிக அரசியல் புகழ் பெற்றவர் ஆவார்.  
ராணிகளின் சமவெளியில் இவரது பெரிய கல்லறை மிகவும் அழகிய முறையில் நிறுவப்பட்டுள்ளது. இவருக்காக இவரது கணவர் இரண்டாம் ராமேசஸ் அபு-சிம்பெல்லில் அழகிய கோயில் கட்டியுள்ளார். மேலும் இராணி நெபர்தரிக்கு தீபை மற்றும் கர்னாக்கில் பல கோயில்கள் உள்ளன.
# நெபர்தரி

## எகிப்திய பெண் அரசிகள்

- நெஃபர்டீட்டீ
- ஆட்செப்சுட்டு
- அரசி டூஸ்ரெத்
- செசெசெட்
- நெஃபர்டீட்டீ
- முதலாம் நெபெரு
- முதலாம் கிளியோபாட்ரா
- ஏழாம் கிளியோபாற்றா
# நெபர்தரி

## இதனையும் காணக

- பண்டைய எகிப்திய அரசமரபுகள்
# மக்னீசியம் ஆக்சைடு

**மக்னீசியம் ஆக்சைடு** (Magnesium oxide) அல்லது **மக்னீசியா** என்பது ஒரு வெண்மை நிற நீர் உறிஞ்சும் திறன் உடைய திடக் கனிமம் ஆகும். இது இயற்கையில் பெரிக்லேசாக கிடைக்கக் கூடிய மக்னீசியத்தின் மூலமாகும். இது MgO என்ற விகித வாய்ப்பாட்டைக் கொண்டுள்ளது. இக்கனிமத்தில் Mg<sup>2+</sup> மற்றும் O<sup>2−</sup> அயனிகளின் அயனிப் பிணைப்பால் ஏற்பட்ட படிகக்கூட்டைக் கொண்டுள்ளது. நீரின் முன்னிலையில் மக்னீசியம் ஐதராக்சைடை உருவாக்குகிறது. (MgO + H<sub>2</sub>O → Mg (OH)<sub>2</sub> ) ஆனால், வெப்பப்படுத்துவதன் மூலம் அதன் ஈரப்பதத்தை வெளியேற்றி மீண்டும் மக்னீசியம் ஆக்சைடைப் பெறலாம்.  
மக்னீசியம் ஆக்சைடு வரலாற்றுரீதியாக **மக்னீசியா ஆல்பா** என அழைக்கப்பட்டது. இது மொழியியல்ரீதியாக மக்னீசியா நீக்ரா என்றழைக்கப்பட்ட கருப்பு நிற மாங்கனீசு கனிமத்திலிருந்து வேறுபடுத்தும் பொருட்டு இது இவ்வாறு அழைக்கப்பட்டது.  
"மக்னீசியம் ஆக்சைடு" பொதுவாக MgO ஐக் குறிக்கும் அதே வேளையில், மெக்னீசியம் பெராக்சைடு MgO<sub>2</sub> என்ற ஒரு சேர்மமும் கிடைக்கப் பெறுகிறது. பரிணாம படிக கட்டமைப்பு கணிப்பின் படி, 116 கிகாபாஸ்கல்களுக்கு மேலான அழுத்தங்களில் MgO<sub>2</sub> வெப்ப இயக்கவியல் ரீதியாக நிலையானதாக உள்ளது. மேலும் ஒரு குறைக்கடத்தியான சபாக்சைடு Mg<sub>3</sub>O<sub>2</sub> ஆனது 500 கிகாபாஸ்கல்களுக்கு மேலான அழுத்தத்தில் வெப்ப இயக்கவியல்ரீதியாக நிலையானதாக உள்ளது. அதன் நிலைத்தன்மையின் காரணமாக, MgO படிகங்களின் அதிர்வு பண்புகளை ஆராய ஒரு மாதிரி அமைப்பாகப் பயன்படுத்தப்படுகிறது.
# மக்னீசியம் ஆக்சைடு

## உற்பத்தி

மக்னீசியம் ஆக்சைடு மக்னீசியம் கார்பனேட்டு அல்லது மக்னீசியம் ஐதராக்சைடை வறுத்தலின் மூலம் தயாரிக்கப்படுகிறது. பிந்தையது (மக்னீசியம் ஐதராக்சைடானது) மக்னீசியம் குளோரைடு கரைசலை, பொதுவாக கடல் நீர், சுண்ணாம்புடன் வினைப்படுத்துவதன் மூலம் பெறப்படுகிறது.  
: Mg <sup>2+</sup> + Ca (OH) <sub>2</sub> → Mg (OH) <sub>2</sub> + Ca <sup>2+</sup>  
வெவ்வேறு வெப்பநிலையில் வறுப்பது அல்லது நீற்றுவது வெவ்வேறு வினைத்திறன் உடைய மக்னீசியம் ஆக்சைடை உருவாக்குகிறது.  
1500 – 2000&nbsp;°செல்சியசு உயர் வெப்பநிலையில் வினைக்கு கிடைக்கக்கூடிய பரப்பானது குறைந்து நன்கு எரிக்கப்பட்ட, மீ வெப்பம் தாங்கக்கூடிய மக்னீசியா கிடைக்கிறது. 1000 – 1500&nbsp;°செல்சியசு உயர் வெப்பநிலையில் கடினமான-எரிக்கப்பட்ட, குறைவான அளவு வினைத்திறன் கொண்ட மக்னீசியா உருவாகிறது. 700–1000&nbsp;°செல்சியசு அளவிலான குறைவான வெப்பநிலையில் வறுக்கும் போது அல்லது நீற்றும் போது வினைத்திறன் கொண்ட இலேசாக எரிக்கப்பட்ட மக்னீசியா, இது எரிகார வறுக்கப்பட்ட மக்னீசியா என்றும் அழைக்கப்படுகிறது. இருப்பினும், 700&nbsp;° செல்சியசிற்கும் வெப்பநிலைக்கும் கீழான வெப்பநிலையில் சிறிதளவு கார்பனேட்டானது ஆக்சைடாக சிதைகிறது.இவ்வாறு கிடைக்கும் விளைபொருட்கள் காற்றிலிருந்து மீண்டும் கார்பனீராக்சைடை உறிஞ்சிக் கொள்வதுண்டு.
# கே. எல். சைகல்

**குந்தன் லால் சைகல் (Kundan Lal Saigal)** (பிறப்பு: 1904 ஏப்ரல் 11 - இறப்பு: 1947 ஜனவரி 18) பெரும்பாலும் **கே.எல்.சைகல்** என்று அறியப்படும் இவர் ஓர் இந்திய பாடகரும் மற்றும் நடிகரும் ஆவார். இவர் இந்தித் திரைப்படத் துறையின் முதல் உச்ச நட்சத்திரமாகக் கருதப்படுகிறார். இந்தித் திரையுலகம் சைகலின் காலத்தில் கொல்கத்தாவை மையமாகக் கொண்டிருந்தது. ஆனால் தற்போது மும்பையை மையமாக கொண்டுள்ளது . பாரிடோன் மற்றும் மென்மையின் கலவையாக இருந்த சைகலின் தனித்துவமான குரல் தரம் இவரைப் பின்தொடர்ந்த பெரும்பாலான பாடகர்களுக்கு முக்கிய அடையாளமாக இருந்தது.
# கே. எல். சைகல்

## ஆரம்ப கால வாழ்க்கை

சைகல் **1904** ஆண்டு ஏப்ரல் 11 ஆம் தேதி ஜம்முவில் பிறந்தார். அங்கு இவரது தந்தை அமர்சந்த் சைகல் ஜம்மு-காஷ்மீர் ராஜாவின் அரசவையில் ஒரு வட்டாட்சியராக இருந்தார். இவரது தாயார் கேசர்பாய் சைகல் இந்து மதத்தில் ஆழ்ந்த ஈடுபாடு கொண்டிருந்த ஒரு பெண்மணியாவர். அவர் இசையை மிகவும் விரும்பினார். இந்திய பாரம்பரிய இசையை அடிப்படையாகக் கொண்ட பாரம்பரிய பாணிகளில் பஜனைகள், கீர்த்தனை மற்றும் பாடல்கள் போன்றவைகள் நிகழ்த்தப்பட்ட மத நிகழ்ச்சிகளுக்கு தனது சிறுவயது மகனை அழைத்துச் செல்வது வழக்கமாகக் கொண்டிருந்தார். சைகல் தனது பெற்றோர்களின் ஐந்து குழந்தைகளில் நான்காவது குழந்தையாக இருந்தார். இவரது முறையான பள்ளிப்படிப்பு சுருக்கமாகவும், ஒழுங்கற்றதாகவும் இருந்தது. ஒரு குழந்தையாக இவர் எப்போதாவது ஜம்முவின் இராம்லீலை விழாவில் சித்தாரை வாசித்தார்.  
சைகல் பள்ளியை விட்டு வெளியேறி, இரயில்வே நேரக்கட்டுப்பாளராக பணியாற்றி பணம் சம்பாதிக்கத் தொடங்கினார். பின்னர், இவர் ரெமிங்டன் தட்டச்சுப்பொறி நிறுவனத்தின் தட்டச்சுப்பொறி விற்பனையாளராக பணியாற்றினார். இப்பணி இவரை இந்தியாவின் பல பகுதிகளுக்கு சுற்றுப்பயணம் செய்ய அனுமதித்தது. இவரது பயணங்கள் இவரை லாகூருக்கு அழைத்து வந்தது. அங்கு இவர் அனார்கலி கடைவீதியில் மெக்சந்த் ஜெயின் (பின்னர் சில்லாங்கில் அசாம் சோப் தொழிற்சாலையைத் தொடங்கியவர்) என்பவருடன் நட்பு கொண்டார். இருவரும் கல்கத்தாவுக்குச் சென்றபோது மெக்சந்த் மற்றும் குந்தன் இருவரும் நண்பர்களாக இருந்தனர். மேலும் பல மெகபில்-இ-முசைரா நிகழ்ச்சிகளில் கலந்துகொண்டனர். அந்த நாட்களில் சைகல் ஒரு வளர்ந்து வரும் பாடகராக இருந்தார். மேலும் மெக்சந்த் இவரது திறமையைத் தொடர இவரை ஊக்குவித்தார். மெக்சந்தின் ஊக்கத்தையும் ஆரம்பகால ஆதரவையும் சைகல் அடிக்கடி குறிப்பிட்டார். சிறிது காலம் ஒரு விடுதியின் மேலாளராகவும் பணியாற்றினார். இதற்கிடையில், பாடுவதில் இவரது ஆர்வம் தொடர்ந்தது. காலப்போக்கில் அது மேலும் தீவிரமடைந்தது..
# கே. எல். சைகல்

## புதிய அரங்கங்களில் தொழில்

1930 களின் முற்பகுதியில், பாரம்பரிய இசைக்கலைஞரும் இசை இயக்குனருமான ஹரிச்சந்திர பாலி, கே. எல். சைகலை கல்கத்தாவுக்கு அழைத்து வந்து இசையமைப்பாளர் ஆர். சி. போரல் என்பவருக்கு அறிமுகப்படுத்தினார். ஆர். சி. போரல் இவரது திறமைகளை உடனடியாக அங்கீகரித்தார். சைகல் பி. என். சிர்காரின் கல்கத்தாவை தளமாகக் கொண்ட திரைப்பட படப்பிடிப்பு அரங்கமான நியூ தியேட்டர்சில் ரூ. 200 ரூபாய் மாத ஊதியத்திற்கு ஒப்பந்தம் செய்யப்பட்டார். அங்கு இவர் பங்கஜ் முல்லிக், கே. சி. டே மற்றும் பகாரி சன்யால் போன்ற சமகாலத்தவர்களுடன் தொடர்பிலிருந்தார்.  
இதற்கிடையில், ஹரிச்சந்திர பாலி இசையமைத்த ஓரிரு பஞ்சாபி பாடல்கள் அடங்கிய சைகலின் பதிவை இந்தியன் கிராமபோன் நிறுவனம் வெளியிட்டது. இதன் மூலம், பாலி சைகலின் முதல் இசை இயக்குனரானார். சைகல் ஒரு பாத்திரத்தில் நடித்த முதல் படம் *மொஹாபத் கே அன்சு* என்ற படமாகும். அதைத் தொடர்ந்து *சுபா கா சித்தாரா* மற்றும் *ஜிந்தா லாஷ்* ஆகியவை 1932இல் வெளியிடப்பட்டன. இருப்பினும், இந்த படங்கள் மிகச் சிறப்பாக செயல்படவில்லை. சைகல் தனது முதல் மூன்று படங்களுக்கு சைகல் காஷ்மீரி என்ற பெயரைப் பயன்படுத்தினார். *யாகூடி கி லட்கி* (1933) என்ற படத்திலிருந்து குந்தன் லால் சைகல் (கே.எல். சைகல்) என்ற பெயரைப் பயன்படுத்தினார். 1933ஆம் ஆண்டில், *புரான் பகத்* படத்திற்காக சைகல் பாடிய நான்கு பஜனைகள் இந்தியா முழுவதும் ஒரு பரபரப்பை ஏற்படுத்தின. *யாகூடி* *கி லட்கி*, *சண்டிதாஸ்*, *ரூப்லேகா* மற்றும் *கார்வான்* *-இ-ஹயாத்* போன்ற பிற படங்களிலும் தோன்றினார். இந்தியப் பாடகர் லதா மங்கேஷ்கர், சண்டிதாசில் (1934) ஒரு இளைஞனாக, இவரது நடிப்பை கண்டு இவரை திருமணம் செய்து கொள்ள விரும்பியதாகக் கூறப்பட்டது. 1935ஆம் ஆண்டில், சைகல் தனது நடிப்பு வாழ்க்கையை வரையறுக்கக் கூடிய தேவதாஸ் என்ற பாத்திரத்தில் நடித்தார். அதே பெயரில் வங்காள மொழி எழுத்தாளரானசரத்சந்திர சட்டோபாத்யாயா எழுதிய நூலை அடிப்படையாகக் கொண்டு பி. சி. பார்வா என்பவர் இதை இயக்கியிருந்தார். *தேவதாஸ்* (1935), "பாலம் ஆயே பாசோ மோரே மேன் மே" மற்றும் "துக் கே அபின் தின் பீட்டாட் நாஹி" போன்ற படங்களில் இவரது பாடல்கள் நாடு முழுவதும் பிரபலமடைந்தன.  
சைகல் வங்காள மொழியை நன்கு பயன்படுத்தி நியூ தியேட்டர்சு தயாரித்த ஏழு வங்காளப் படங்களில் நடித்தார். இரவீந்திரநாத் தாகூர் சைகலின் பாடலைக் கேட்டார். சைகலின் 30 வங்காள பாடல்கள் மூலம் வங்காளம் முழுவதும் இவரை நேசித்தது.
# கே. எல். சைகல்

## மும்பைக்குக் குடிபெயர்தல் மற்றும் இறப்பு

1941 டிசம்பரில், ராயித் மூவிடோனுடன் இணைந்து பணியாற்ற சைகல் மும்பைக்குச் சென்றார். அங்கே இவர் பல வெற்றிகரமான படங்களில் பாடி நடித்து வந்தார். இந்த காலகட்டத்தில் *பக்த சுர்தாஸ்* (1942) மற்றும் *தான்சேன்* (1943) ஆகியவை பெரிய வெற்றி பெற்றது. *தான்சேன்* படத்தில் தீபக் ராகத்திலமைந்த "தியா ஜலாவ்" என்ற பாடலில் சைகலின் நடிப்புக்காக அப்படம் இன்னும் நினைவுகூரப்படுகிறது.  
இந்த நேரத்தில், சைகலின் வாழ்க்கையில் மது ஒரு முக்கிய காரணியாக மாறியது. இவர் மதுவை நம்பியிருப்பது இவரது வேலையையும் ஆரோக்கியத்தையும் பாதிக்கத் தொடங்கியது. மதுபானத்தை அருந்திய பின்னரே இவரால் ஒரு பாடலைப் பதிவு செய்ய முடியும் என்று கூறப்பட்டது. இவ்வாறு குடித்துவிட்டு பத்து ஆண்டுகள் உயிர் தப்பினார். எவ்வாறாயினும், இவரது குடிப்பழக்கம் மிகவும் அதிகமானது. இதனால் சைகல் தனது மூதாதையர் நகரமான ஜலந்தரில் 1947 ஜனவரி 18 அன்று தனது 42 வயதில் இறந்தார். இருப்பினும், அவர் இறப்பதற்கு முன், *ஷாஜகான்* (1946) படத்திற்காக நௌசாத் அலியின் கீழ் மேலும் மூன்று வெற்றிகளைத் தர முடிந்தது. *பர்வனா* (1947) இவரது கடைசி படம். இது இவரது மரணத்திற்குப் பிறகு வெளியிடப்பட்டது, அதில் இவர் கவாஜா குர்ஷித் அன்வரின் இசையில் பாடினார். இறப்பின்போது அவருடன் அவரது மனைவி ஆஷா ராணி (1935 இல் திருமணம் செய்து கொண்டார்) மற்றும் மூன்று குழந்தைள் (ஒரு மகன் மற்றும் இரண்டு மகள்கள்) இருந்தனர்.
# கே. சி. தே

**கிருஷ்ண சந்திர தே (Krishna Chandra Dey)** (பிறப்பு: 1839 ஆகத்து 24 - இறப்பு 1962 நவம்பர் 28), **கே. சி. தே** என்ற பெயரில் சிறப்பாக அறியப்படும், இவர் ஓர் இந்திய இசையமைப்பாளரும், இசைக்கலைஞரும், எழுத்தாளரும், பாடகரும், நடிகரும், மற்றும் இசை ஆசிரியரும் ஆவார். இவர் கொல்கத்தாவில் பிறந்தார். இவர் எஸ். டி. பர்மனின் முதல் இசை ஆசிரியராகவும் மற்றும் வழிகாட்டியாகவும் இருந்தார். இவரது தந்தையின் பெயர் ஷிப்சந்திர தே என்பதாகும். 1906 ஆம் ஆண்டில், தனது பதினான்கு வயதில், கண்பார்வை இழந்து முற்றிலும் பார்வையற்றவராக ஆனார்.
# கே. சி. தே

## தொழில்

பல்வேறு நாடகக் குழுக்களில் பணியாற்றிய இவர், இறுதியாக 1940 வரை கொல்கத்தாவில் உள்ள நியூ தியேட்டர்களில் பணிபுரிந்தார். இவரது கீர்த்தனை பாடல்களுக்காக இவர் சிறப்பாக நினைவுகூரப்படுகிறார். அந்த காலங்களில் கொல்கத்தாவின் பல உயரடுக்கு குடும்பங்களால் இவர் ஆதரிக்கப்பட்டார். இவர் அடிக்கடி சோவபஜாரின் ராஜ்பரி, பீடன் தெருவின் மித்ரா மாளிகை மற்றும் பலரது வீடுகளில் பாடினார். கே.சி தே சுமார் 600 பாடல்களைப் பதிவு செய்துள்ளார். பெரும்பாலும் பெங்காலி, இந்தி, உருது, குஜுராத்தி மற்றும் 8 முஸ்லீம் மதப் பாடல்கள் ஆகியவையாக இருந்தன.
# கே. சி. தே

## திரை வாழ்க்கை

1932 முதல் 1946 வரை திரைப்படங்களுக்கு தே பாடி இசையமைத்தார். அதே காலகட்டத்தில் திரைப்படங்களிலும் நடித்தார். திரைப்படங்களில் பங்கேற்க கொல்கத்தாவிலிருந்து மும்பை வரை பயணம் செய்தார். 1942 இல் இவர் மும்பைக்குக் குடிபெயர்ந்தார். இவரது இசை மற்றும் பாடல் இரண்டின் தரம் குறையத் தொடங்கிய பின்னர் தே 1946 இல் திரைப்படங்களை விட்டு வெளியேறினார். இவர் கொல்கத்தாவில் 1962 நவம்பர் 28 அன்று இறந்தார். பின்னணிப் பாடகர் மன்னா தே இவரது மருமகன் ஆவார்.
# பகாரி சன்யால்

**பகாரி சன்யால் (Pahari Sanyal)** (பிறப்பு: 1906 பிப்ரவரி 22 - இறப்பு: 1974 பிப்ரவரி 10) இவர் ஓர் இந்திய நடிகரும் மற்றும் பாடகரும் ஆவார். இவர் வங்காளத் திரையுலகில் பணியாற்றியதற்காக அறியப்பட்டவர்.  
*ஹரானோ சுர்*, *பானு கோயந்தா ஜஹார் அசிஸ்டண்ட்*, *ஷில்பி* போன்ற பல வங்காளப் படங்களில் சன்யால் நடித்துள்ளர். ஒரு குணசித்திர நடிகராக மட்டுமல்லாமல், வங்காள சீர்திருத்தவாதியான வித்யாசாகர் கதாபாத்திரம் மற்றும் "மகாகபி கிரிஷ்சந்திரா" என்ற படத்தில் கவிஞர், நாடக ஆசிரியர்/நாடக ஆசிரியர் மற்றும் நடிகரான கிரிஷ்சந்திர கோஷின் கதாபாத்திரம் ஏற்று முன்னணி கதாபாத்திரங்களிலும் நடித்தார். சத்யஜித் ராயின் கஞ்சன்யங்கா என்ற படத்தில பறவையியலாராக ஒரு சிறிய பாத்திரத்திலும் பின்னர் "அரண்யார் தின் ராத்ரி" என்ற படத்தில் ஒரு சிறு கதாபாத்திரத்திலும் நடித்திருந்தார். ராஜ் கபூருடன் ஜக்தே ரஹோ, சக்தி சமந்தா இயக்கிய "ஆராதனா" என்ற இரட்டை பதிப்பு திரைப்படங்கள் மற்றும் *தி ஹவுஸ்ஹோல்டர்* என்ற ஆங்கில படத்தில் யானைத் தந்த வியாபாரியாக ஒரு துணிகர பாத்திரத்தில் நடித்திருந்தார்.
# இராய் சந்த் போரல்

**இராய் சந்த் போரல் (Rai Chand Boral)** (பிறப்பு: 1903 அக்டோபர் 19 - இறப்பு: 1981 நவம்பர் 25) இவர் ஓர் இந்திய இசையமைப்பாளர் ஆவார். இவர் இசை அறிவாளர்களால் பாலிவுட் திரைப்பட இசையின் பீஷ்ம பிதாமகர் என்று கருதப்படுகிறார்.  
1978ஆம் ஆண்டில் இந்திய அரசு இந்தியத் திரைப்படத்துறையின் மிக உயர்ந்த விருதான தாதாசாகெப் பால்கே விருது இவருக்கு வழங்கப்பட்டது. அதே ஆண்டில், இந்திய நாடக அகாடமி, சங்க நாடக அகாடமி விருது, இந்தியாவின் தேசிய இசை, நடனம் மற்றும் நாடகம் அகாடாமியான சங்கீத நாடக அகாதமி விருது வழங்கி இவரை கௌரவித்தது.
# இராய் சந்த் போரல்

## ஆரம்பகால வாழ்க்கை மற்றும் பயிற்சி

போரல் கொல்கத்தாவில் பிறந்தார். இவரது தந்தை இலால் சந்த் போரல் ஒரு பரம்பரிய இசைக்கலைஞர் (துருபதம் என்ற இசையில் நிபுணர்) ஆவார். அவருக்கு மூன்று மகன்கள் இருந்தனர். அதில் இராய் சந்த் இளையவர். இராம்பூர் மற்றும் குவாலியரைச் சேர்ந்த இசைக்கலைஞர்கள் இவருக்கு பயிற்சியளிக்க அழைக்கப்பட்டனர். இவர்களில் ராம்பூர்-சஹாஸ்வான் கரானாவின் உஸ்தாத் முஷ்டாக் உசேன் கான், மாசித் கான் (தப்லா வீரர்), உஸ்தாத் ஹபீஸ் அலிகான் (சரோத் வீரர்) ஆகியோர் அடங்குவர். ராய் சந்த் தபலாவில் "சாத் சங்கத்" என்ற பானியைக் கற்றுக் கொண்டார். லக்னோ, அலகாபாத் மற்றும் வாரணாசி போன்ற இடங்களில் நடந்த இசை மாநாடுகளிலும் கலந்து கொண்டார்.
# இராய் சந்த் போரல்

## தொழில்

இராய் சந்த் போரல் பெரும்பாலும் இந்திய திரைப்பட இசையின் முன்னோடியாக விளங்குகிறார். பங்கஜ் முல்லிக் உடன், நியூ தியேட்டர்களின் இசைத் துறையின் பொறுப்பாளராக இருந்தார். இவர்கள் ஆரம்ப நாட்களில் திரைப்பட இசையையும் வடிவமைத்தனர் . இந்தித் திரைப்பட இசையில் முதல் 20-30 ஆண்டுகளாக அவற்றின் வடிவம் பின்பற்றப்பட்டது. சைகலின் வளரும் வாழ்க்கையை வடிவமைப்பதற்கும் இவர் பொறுப்பேற்றார். இசையமைப்பாளர் அனில் பிஸ்வாஸ் போரலை 'திரைப்பட இசையின் பீஷ்ம பிதாமகர்' என்று அழைத்தார்.  
இவர் தனது 78 வயதில் 1981 இல் இறந்தார். பிரபல பின்னணி பாடகரும், மத்திய வெளியுறவு அமைச்சராக இருந்த பாபுல் சுப்ரியோ மறைந்த ஆர்.சி.போரலின் பேரன் ஆவார்.
# கொட்டியூர் கோயில்

**கொட்டியூர் கோயில்** (*Kottiyoor Temple*) என்பது கேரளத்தில் உள்ள ஒரு முக்கிய சிவன் கோயிலாகும். பழங்காலத்தில் இருந்து இக்கோயிலுக்கு பொதுவான பெயராக வடக்கேசுவரம் கோயில் என்று இருந்தது. ஆனால் உள்ளூர்வாசிகளில் சிலர் கொட்டியூர் கிராமத்திற்கு அருகிலுள்ள ஆற்றின் கரையில் இருப்பதால் கோயிலை இக்கரைக் கொட்டியூர் என்று அழைக்கின்றனர்: காரணம் ஆற்றின் மறுபுறம் உள்ள சன்னதியிலிருந்து இதை வேறுபடுத்துவதற்காக இவ்வாறு அழைக்கின்றனர். கொட்டியூர் கோயிலின் சரியான பெயர் திருச்செருமண சேத்திரம் என்பதாகும். இந்த கோயில் மலபார் தேவசம் வாரியத்தின் கீழுள்ள ஒரு சிறப்பு நிலை கோயிலாகும்.  
கொட்டியூரில் இரண்டு கோயில்கள் உள்ளன - ஒன்று வாவலி ஆற்றின் மேற்குக் கரையிலும் - மற்றொன்று வாவலி ஆற்றின் கிழக்குக் கரையிலும் அமைந்துள்ளன. கிழக்குக் கரையில் உள்ள சன்னதியானது (கிழக்கேசுவரம் அல்லது அக்கரை கொட்டியூர்) என்பது கொட்டியூர் வைகாசி மகோத்சவத்தின் போது மட்டுமே திறக்கப்பட்டும் ஒரு தற்காலிக பர்ணசாலை (யாக சன்னதி) ஆகும். ஆற்றின் மேற்குக் கரையில் உள்ள வடக்கேசுவரம் அல்லது இக்கரைக் கொட்டியூர் ( திருச்செருமனை கோயில் ) பிற கோயில்களைப் போலவே நிரந்தரமாக செயல்படும் கோயில் வளாகமாகும். வைகாசி பண்டிகையின் 27 நாட்கள் தவிர ஆண்டு முழுவதும் இது மூடப்பட்டிருக்கும். சுமார் 80 ஏக்கர் பரப்பளவில் அமைந்துள்ள கோயில் அடர்ந்த காடுகள் நிறைந்த பகுதியில் அதன் மையத்தில் கோயில் அமைந்துள்ளது. தொன்மங்களின் கூற்றின்படி, ஆற்றின் கிழக்குக் கரையில் உள்ள அக்கரை கொட்டியூரானது, தட்சன் யாகம் செய்த இடமாகும். யாகத்தின் முடிவில், சதி தேவி இந்த இடத்தில் தீப்பாய்ந்து தற்கொலை செய்து கொண்டார்.  
சுயம்புலிங்கம் கண்டுபிடிக்கப்பட்ட பின்னர் திருச்செருமனை கோயில் கட்டப்பட்டது; என்றாலும் கோயில் கட்டிய சரியான காலம் தெரியவில்லை, பல நூற்றாண்டுகளாக இங்கு யாத்திரை நடந்து வருகிறது.
# கொட்டியூர் கோயில்

## முக்கியத்துவம்

கொட்டியூர் கோயிலானது கேரளம் மற்றும் அண்டை மாநிலப் பகுதிகளில் மிகவும் மதிக்கப்படுகிறது. மும்மூர்த்திகள் (பிரம்மன் - விஷ்ணு - சிவன்) மற்றும் ஆதி தாய் தெய்வம் ( பகவதி ) ஆகியோரின் தெய்வீக இருப்பிடமாக இந்தக் கோயில் ஆசீர்வதிக்கப்பட்டதாக தொன்மம் கூறுகிறது.  
கொட்டியூர் சக்தியின் மிகப் புனிதமான ஆலயங்களில் ஒன்றாகும். சதி தேவிக்கு இந்தியாவில் மிகக் குறைவான ஆலயங்களே உள்ளன, அவற்றில் கொட்டியூரும் ஒன்றாகும். மதக் கோட்பாடுகளுக்கு இணங்க இங்கு எந்தவொரு நிரந்தர கட்டமும் கட்டுவது தடைசெய்யப்பட்டுள்ளதால், விழாவின் தேவைக்கு தற்காலிக ஆபரண அறை, வாள் வைக்கும் அறை, மடபள்ளி போன்றவற்றிர்கு எளிமையான ஓலையிலான குடில்கள் மட்டுமே அமைக்கப்படுகின்றன. அவை பர்ணசாலைகள் போல தோற்றமளிக்கும். கருவறைக்கு கட்டடம் இல்லாததால், சதி தேவி தற்கொலை செய்து கொண்டதாக நம்பப்படும் சுயம்பு லிங்கத்தை ஒட்டியுள்ள உயரமான தளமான 'அம்மாரக்கலு தரா'வில் சக்தியை வணங்குகிறார். இது சக்தி பீடங்கள் தோற்றம் கொண்ட கோயில் என்று நம்பப்படுகிறது. அறியப்பட்ட அனைத்து இந்து தெய்வங்களின் சங்கமமாக இந்த இடம் இருப்பதால், இந்த தலம் கூடியூர் என்று அழைக்கப்பட்டு காலப்போகில் கொட்டியூர் என்று ஆனதாக கூறுகிறார்கள்.  
இந்தக் கோயிலின் பழைய பழக்கவழக்கங்களுக்கும் மரபுகளுக்கும் இடையூறு ஏற்படாத வகையில் இக்கோயில் புதுப்பித்துக் கட்டப்படவில்லை.
# கொட்டியூர் கோயில்

## முக்கியத்துவம்

### சமூக பங்கேற்பு

கொட்டியூர் யாத்திரையானது அனைத்து சமூகத்தினரின் பங்களிப்பையும் கொண்டதாக உள்ளது. இப்பகுதியில் உள்ள இந்து சமூகங்கள் ஒவ்வொரு ஆண்டும் நூறு கிலோமீட்டருக்கும் அதிகமான தொலைவில் இருந்து மூலப்பொருட்களை ஒரு சடங்காக கொண்டு வருகின்றனர். ஒவ்வொரு சமூகத்துக்கும் கோட்டயம் (பழசி) அரச குடும்பத்தினரால் குறிப்பிட்ட பணி ஒப்படைக்கப்பட்டுள்ளது. பின்னர் அவை மீண்டும் மாற்றியமைக்கப்படவில்லை. இவை தங்களுக்கு வழங்கப்பட்ட உரிமையாக அவர்கள் கருதுகின்றனர். மேலும் தங்களுக்கு ஒதுக்கபட்ட பணியை ஒரு கடமையாக கருதி செய்கின்றனர். இது பல நூற்றாண்டுகள் பழமையான பாரம்பரியமாகும். யாத்திரை அவர்களின் கலாச்சாரத்தின் ஒரு பகுதியாக மாறிவிட்டது. அமைதியான அடர்ந்த காட்டில் இந்த கோயில் அமைந்துள்ளது. இது இப்போது கேரள அரசால் வனவிலங்கு சரணாலயமாக அறிவிக்கப்பட்டுள்ளது.  
திருவிழாவின் உரிமைகள், சடங்குகள் போன்றவை சைவ-வைணவ-சாக்த்த சமயங்களின் நல்லிணக்கத்தின் அடையாளமாக உள்ளது. ரோகினி ஆராதணை வைசக மகோத்சவத்தின் போது புனித சடங்குகளில் ஒன்றாக கருதப்படுகிறது, 'குருமத்தூர்' என்ற பெயரிலான வைணவ குடும்பத்தின் தலைமையில் நடக்கிறது. சுயம்புலிங்கத்திற்கு 'ஆலிங்கண புஷ்பஞ்சலி' நடத்துகிறனர், இது சிவன் தனது அன்பு மனைவி சதி தேவியின் எரிந்த சடலத்தைக் கண்டு ஆழ்ந்த துக்கத்தில் இருந்தபோது அவரை சமாதானப்படுத்திய விஷ்ணுவை நினைவுகூருவதாகும்.
# பெரலசேரி

**பெரலசேரி** (*Peralasseri*) என்பது இந்திய மாநிலமான கேரளத்தின் கண்ணூர் மாவட்டத்தில் உள்ள ஒரு நகரமாகும். இது கண்ணூர் - கூத்துப்பறம்பு நெடுஞ் சாலையில் கண்ணூர் நகரில் இருந்து 12 கி.மீ. தொலைவில் அஞ்சாரகண்டி ஆற்றின் கரையில் அமைந்துள்ளது.
# பெரலசேரி

## நிலவியல்

பெரலசேரியானது கண்ணூர் மாவட்ட தலைமையகத்திலிருந்து தொலைவில் உள்ளது. இதன் அருகிலுள்ள நகரமும், தொடருந்து நிலையமும் தலசேரி ஆகும், இந்த ஊரானது நான்கு பஞ்சாயத்துகளால் சூழப்பட்டுள்ளது. அவை கடம்பூர், வெங்கட், அஞ்சாரகண்டி, பினராயி போன்றவை ஆகும். பெரலசேரி சுப்பிரமண்யர் கோயிலுக்கு அருகில் பஞ்சாயத்து அலுவலகம் அமைந்துள்ளது.
# பெரலசேரி

## புள்ளிவிவரங்கள்

2001 ஆண்டைய இந்திய மக்கள் கணக்கெடுப்பின்படி, பெரலசேரி மக்கள் தொகையானது 15,818 ஆகும். மக்கள்தொகையில் ஆண்கள் 47%, பெண்கள் 53% என உள்ளனர். பெரலசேரி மக்களின் சராசரி கல்வியறிவு விகிதம் 86% ஆகும், இது தேசிய சராசரியான 59.5% ஐ விட கூடுதல் ஆகும் இதில் ஆண்களின் கல்வியறிவு 88%, பெண்களின் கல்வியறிவு 85%. ஆகும். பெரலசேரி மக்கள் தொகையில் 10% 6 வயதுக்குட்பட்டவர்கள். கேரள மாநிலத்தின் கண்ணூர் மாவட்டத்தில் உள்ள மிகச்சிறிய நகரங்களில் இதுவும் ஒன்றாகும்.
# பெரலசேரி

## நெடுஞ்சாலைகள் மற்றும் பாலங்கள்

கண்ணூர் - குத்துப்பரம்ப மாநில நெடுஞ்சாலை இந்த இடத்தை கடந்து செல்கிறது. பெரலசேரியானது &nbsp; கண்ணூர் நகரத்திலிருந்து 15 கி.மீ தூரத்திலும் கண்ணூர் ( மட்டனூர் ) வானூர்தி நிலையத்திலிருந்து சுமார் 14 &nbsp; கி.மீ. தொலைவில் உள்ளது.
<sup data-ve-ignore="true">&#x5B; *<span title="proposal for any airport is not common knowledge (December 2015)">சான்று தேவை</span>* &#x5D;</sup>  
பெரலசேரியில் உள்ள தொங்கு பாலம் ஒரு குறிப்பிடத்தக்க சுற்றுலா அம்சமாகும். அஞ்சாரகண்டி ஆற்றின் குறுக்கே கட்டப்பட்ட இது கண்ணூர் மாவட்டத்தில் உள்ள சில தொங்கு பாலங்களில் ஒன்றாகும்.
# பெரலசேரி

## அரசு அலுவலகங்கள்

- பெரலசேரி கிராம பஞ்சாயத்து அலுவலகம்
- முண்டலூர் அஞ்சல் அலுவலகம்
- மக்ரேரி கிராம அலுவலகம்
- கே.எஸ்.இ.பி. மின் பிரிவு அலுவலகம் - பெரலசேரி
- கேரள நீர் ஆணையத்தின் உதவி பொறியாளர் அலுவலகம் மற்றும் உதவி நிர்வாக பொறியாளர் அலுவலகம்.
- பி.எஸ்.என்.எல் தொலைபேசி பரிமாற்ற அலுவலகம் - பெரலசேரி
# பெரலசேரி

## ஏ.கே.ஜி உயர்நிலைப்பள்ளி

**பெரலசேரி ஏ. கே. ஜி ஸ்மாரக அரசு** **மேல்நிலைப்பள்ளி** என்பது பெரலசேரி நகரத்தின் பழமையான பள்ளி ஆகும். இந்தக் கோயிலானது முண்டல்லூரில் கண்ணூர் சாலையில் உள்ள பெரலசேரி கோயில் அருகே அமைந்துள்ளது. இந்த பள்ளி தேர்ச்சி விகித்தத்திற்காகவும், கேரளாவில் உள்ள ஒரு நல்ல அரசுப் பள்ளியாகவும் அறியப்படுகிறது
# பெரலசேரி

## மருத்துவம்

- ஏ.கே.ஜி ஸ்மாரகா கூட்டுறவு மருத்துவமனை
- அரசு ஆயுர்வேத மருந்தகம்
# பெரலசேரி

## பள்ளிகள் மற்றும் கல்லூரிகள்

- ஏ.கே.ஜி ஸ்மாரக அரசு மேல்நிலைப்பள்ளி
# பெரலசேரி

## வங்கிகள்

- பெரலசேரி சேவை கூட்டுறவு வங்கி - பிரதான கிளை
- சென்ட்ரல் பாங்க் ஆப் இந்தியா - பெரலசேரி கிளை
- மூவஞ்சேரி கூட்டுறவு கிராமப்புற வங்கி - பெரலசேரி கிளை
- கனரா வங்கி - பெரலசேரி கிளை
# பெரலசேரி

## பிரபலமான சமய மையங்கள்

- பெரலசேரி சுப்பிரமணியர் கோயில்
- பெரலசேரி நரோத் மகாவிஷ்ணு கோயில்
- ரங்கோத் பகவதி கோயில்
- மக்ரேரி சுப்பிரமணிய-அனுமான் கோயில்
- மகாவிஷ்ணு சிவசேத்ரம் ஐவர்குளம்
- முண்டலூர் ரிஃபாய் பள்ளிவாசல்
# பெரலசேரி

## போக்குவரத்து

இங்குள்ள தேசிய நெடுஞ்சாலை கண்ணூர் நகரம் வழியாக செல்கிறது. இங்கிருந்து கோவா மற்றும் மும்பையை வடக்கு நோக்கியும், கொச்சி மற்றும் திருவனந்தபுரத்தை தெற்கு நோக்கியும் அணுகலாம். இரிட்டியின் கிழக்கே உள்ள சாலை மைசூர் மற்றும் பெங்களூருடன் இணைகிறது. அருகிலுள்ள தொடருந்து நிலையம் மங்களூர் - பாலக்காடு பாதையில் உள்ள கண்ணூர் ஆகும். இந்தியாவின் ஏறக்குறைய அனைத்து பகுதிகளுக்குமான தொடருந்துகள் இங்கு இணையத்தில் முன்பதிவு செய்யப்படுகின்றன. மட்டனூர், மங்களூர் மற்றும் கோழிக்கோடு ஆகிய இடங்களில் விமான நிலையங்கள் உள்ளன. அவை அனைத்தும் சர்வதேச விமான நிலையங்கள் என்றாலும், மத்திய கிழக்கு நாடுகளுக்கு மட்டுமே நேரடி விமானங்கள் கிடைக்கின்றன.
# பெரலசேரி

## குறிப்பிடத்தக்க நபர்கள்

- ஏ. கே. கோபாலன் - அரசியல்வாதி, சமூக சீர்திருத்தவாதி</span>
- சி. எச். குஞ்சப்பா - எழுத்தாளர்
- சுகலா சுரேஷ் - கலைஞர்
# அபு சிம்பெல்

**அபு சிம்பெல்** (**Abu Simbel**) (also **Abu Simbal**, **Ebsambul** or **Isambul**; or ) தெற்கு எகிப்திற்கு கீழ் உள்ள நூபியாவின் வடக்கு எல்லையில் அமைந்த ஊர் ஆகும். இது எகிப்தின் அஸ்வான் நகரத்திற்கு தென்மேற்கே 240 கிலோ மீட்டர் தொலைவில், நைல் நதியின் மேற்கு கரையில், நாசர் ஏரியின் மேற்குக் கரையில் உள்ளது. இது அஸ்வான் ஆளுநனரகத்தின் கீழ் உள்ளது.  
இவ்வூரில் மக்கள் கிமு 2,600 ஆண்டுகளுக்கு முன்னரே தொடர்ந்து வாழ்ந்து வருகின்றனர். பண்டைய எகிப்தின் புது எகிப்து இராச்சியத்தை ஆண்ட 19-ஆம் வம்சத்தின் பார்வோன் இரண்டாம் ராமேசஸ் (ஆட்சிக் காலம்:கிமு 1279 முதல் கிமு 1213), எகிப்திய கடவுள்களுக்காகவும், தனக்காகவும், தன் இராணி நெபர்தரிக்கும் பல கோயில்கள் அபு சிம்பெல் ஊரில் பெரும் பாறைகளை குடைந்து எழுப்பியுள்ளார். தற்போது இது எகிப்தின் முக்கியத் தொல்லியற்களங்களில் ஒன்றாகும். இதனை அபு சிம்பெல் கோயில்கள் என்பர். தற்போது 2012 ஆண்டின் கணக்குப்படி, அபு சிம்பெல் ஊர் 2,600 மக்கள்தொகை கொண்டுள்ளது.
# குறுங்கல்வெட்டு

யில் அதின் கடவுளின் பெயர் பொறித்த குறுங்கல்வெட்டு, அமர்னா]]  
மூன்றாம் தூத்மோஸ் பெயர் பொறித்த குறுங்கல்வெட்டு, கர்னாக்]]
பார்வோன் அக்கெனதென், ராணி நெஃபர்டீட்டீ மற்றும் கடவுள் அதின் பெயர் பொறித்த குறுங்கல்வெட்டுகள்]]  
**எகிப்திய குறுங்கல்வெட்டுகள்** (**cartouche**), உருளை வடிவத்தில் அமைந்த மிகச்சிறு கற்பலகையில், எகிப்திய மொழியில் இருக்கும். இக்குறுங்கல்வெட்டுகளில் சிற்பங்கள் இல்லாது, பார்வோன்கள் அல்லது எகிப்தியக் கடவுள்களின் பெயர்கள் குறிக்கப்பட்டிருக்கும். இக்குறுங்கல்வெட்டில் எகிப்திய மொழி எழுத்துகள் மேலிருந்து கீழாகவும் அல்லது இடமிருந்து வலமாகவும் எழுதப்பட்டிருக்கும். எகிப்தின் மூன்றாம் வம்ச பார்வோன்களின் பெயரும், பட்டப் பெயர்களும் பொறித்த குறுங்கல்வெட்டுகள் எடுத்துக்காட்டாக உள்ள்து.  
அபிதோஸ் மன்னர்கள் பட்டியல் குறுங்கல்வெட்டுத் தொகுதிகளாக கொண்டுள்ளது.  
முதலாம் சேத்தி ஆட்சிக் காலத்தில் (கிமு 1290 - 1279) அபிதோஸ் கோயில் சுவரின் கற்பலகையில் குறுங்கல்வெட்டுகளாக அபிதோஸ் மன்னர்கள் பட்டியல்]]
# குறுங்கல்வெட்டு

## இதனையும் காண்க

- ஆங்க் (எகிப்தியச் சின்னம்)
- கிளியோபாட்ராவின் ஊசி
- சென் மோதிரம்
- அபிதோஸ் மன்னர்கள் பட்டியல்
# 1479

**1479** (**MCDLXXIX**) பழைய யூலியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டாகும்.
# 1479

## நிகழ்வுகள்

- சனவரி 20 &ndash; இரண்டாம் பெர்டினாண்டு அராகன் இராச்சியத்தின் மன்னராக முடிசூடி, அவரது மனைவி முதலாம் இசபெல்லாவுடன் இணைந்து ஐபீரிய மூவலந்தீவின் பெரும் பகுதியை ஆண்டார்.
- சனவரி 25 &ndash; உதுமானியப் பேரரசுக்கும் வெனிசுக் குடியரசுக்கும் இடையே ஒப்பந்தம் கையெழுத்திடப்பட்டது.
- மார்ச் 6 &ndash; கனரித் தீவுகளை போர்த்துக்கல் காஸ்டில் பேரரசுக்கு வழங்கியது.
- ஏப்ரல் 25 &ndash; அல்பேனியாவின் பெரும் பகுதி உதுமானியரின் ஆட்சியில் வந்தது.
- ஆகத்து 7 &ndash; நெதர்லாந்தைக் கைப்பற்றச் சென்ற பிரெஞ்சு இராணுவம் ஆஸ்திரியாவின் மாக்சிமிலியனால் தோற்கடிக்கப்பட்டன.
- அக்டோபர் 13 &ndash; பிரெட்ஃபீல்ட் சமரில் அங்கேரிய இராணுவம் உகுதுமானியரைத் தோற்கடித்தது.
- பிளோரன்சில் கொள்ளை நோய் பரவியது.
# 1479

## பிறப்புகள்

- மே 5 &ndash; குரு அமர் தாஸ், மூன்றாவது சீக்கிய குரு (இ. 1574)
- வல்லபாச்சார்யா, இந்து மெய்யியலாளர் (இ. 1531)
# 1479

## இறப்புகள்

- மன்டூல் கான், வடக்கு யுவான் அரசமரபின் ஒரு கான் (பி. 1438)
# அனில் பிஸ்வாஸ் (இசையமைப்பாளர்)

**அனில் கிருஷ்ணா பிஸ்வாஸ் (Anil Krishna Biswas)** (பிறப்பு: 1914 சூலை 7 - இறப்பு : 2003 மே 31 ) இவர் ஓர் பிரபல இந்திய திரைப்பட இசை இயக்குநரும் மற்றும் பின்னணி பாடகரும் ஆவார். இவர் பின்னணி பாடலின் முன்னோடிகளில் ஒருவராக மட்டுமல்லாமல், பன்னிரண்டு துண்டுகள் கொண்ட முதல் இந்திய இசைக்குழுவிற்கும் பெருமை சேர்த்துள்ளார். இந்தியத் திரையில் சேர்ந்திசை மற்றும் குழு இசைக்களை அறிமுகப்படுத்தியவராகவும் அறியப்படுகிறார். மேற்கத்திய சிம்போனிக் இசையில் ஒரு மேதையான இவர் இந்திய பாரம்பரிய இசை அல்லது நாட்டுப்புற கூறுகளுக்கு, குறிப்பாக பால் மற்றும் பாட்டியாலி ஆகியவற்றுக்கு அறியப்பட்டார். இவரது 90 க்கும் மேற்பட்ட படங்களில், மறக்கமுடியாதவை, *ரோட்டி* (1942), *கிஸ்மெட்* (1943), *அனோகா பியார்* (1948), *தாரானா* (1951), *வாரிஸ்* (1954), *பர்தேசி* (1957) மற்றும் *சார் தில் சார் ரஹேன்* (1959) போன்றவை.  
திரைப்பட இசையில் 'மெலடி'யைப் பயன்படுத்துவதற்கும், மேற்கத்திய இசையின் நுட்பமான 'கான்டாலா'வைப் பயன்படுத்துவதற்கும் இவர் முன்னோடியாக இருந்தார். இவர் அறிமுகப்படுத்திய மற்றொரு முக்கியமான இசை, மேற்கத்திய இசைக்குழு, பாடல்களிலும் அவற்றின் மெல்லிசை இடைவெளிகளிலும் சுதேச கருவிகளைப் பயன்படுத்தினார். இந்தப் போக்கு விரைவில் இந்தியத் திரையுலகின் இசைக்கலைஞர்களுக்கு வழிவகுத்தது.
# அனில் பிஸ்வாஸ் (இசையமைப்பாளர்)

## வாழ்க்கை வரலாறு

### ஆரம்ப கால வாழ்க்கை

அனில் கிருஷ்ணா பிஸ்வாஸ் 1914 சூலை 7 அன்று பிறந்தார் கிழக்கு வங்காளத்தின் (இப்போது வங்காளம் ) பாரிசால் மாவட்டத்தில் உள்ள ஒரு சிறிய கிராமத்தில் பிறந்தார். அங்கு இளம் வயதில் இவர் ஒரு உள்ளூர் நாடக அரங்கங்களில் குழந்தை நட்சத்திரமாக நடித்தார். இவர் வளர்ந்தவுடன், தனது இசை திறமையை வெளிப்படுத்தினார்.  
இந்தியத் திரைப்படத்துறையில் பின்னணி பாடல்கள் அறிமுகமான காலகட்டத்தில், அனில் முதன்முதலில் ராம் தர்யானியின் 'ஈஸ்டர்ன் ஆர்ட் சிண்டிகேட்' என்ற திரைப்படத் தயாரிப்பு நிறுவனத்தில் சேர்ந்தார். தனியே இசையமைப்பதற்கு முன்னர் 'பால் ஹத்யா' மற்றும் 'பாரத் கி பேட்டி' படங்களுக்கு இசையமைப்பதில் பங்கு பெற்றார். ஒரு திரைப்பட இசையமைப்பாளராக, *தரம் கி தேவி* (1935) என்ற படத்திற்கு இவர் பின்னணி இசையமைத்தார். மேலும் *குச் பீ நஹின் பரோசா* என்ற பாடலையும் நடித்து பாடினார். 1936 ஆம் ஆண்டில் வர் 'சாகர் மூவிட்டோன்ஸ்' என்ற பட நிறுவனத்தில் ஒரு இசையமைப்பாளராக சேர்ந்தார்.  
1963 மார்ச் மாதம் அனைத்திந்திய வானொலி தேசிய இசைக்குழுவின் இயக்குநரானார். 1975ஆம் ஆண்டு வரை அதில் 'சுகம் சங்கீத்' என்ற இந்துஸ்தானி இசை நிகழ்ச்சியின் தலைமை தயாரிப்பாளராக இருந்தார். பின்னர், தூர்தர்ஷனின் முன்னோடி தொலைக்காட்சி தொடரான 'ஹம் லோக்' (1984) மற்றும் 1991 ஆம் ஆண்டின் பிற்பகுதியில் திரைப்படப் பிரிவுக்கான பல ஆவணப்படங்களுக்கு இசையமைத்தார். 1986 ஆம் ஆண்டில் சங்கீத நாடக அகாடமி விருதை வென்றார்.
# அனில் பிஸ்வாஸ் (இசையமைப்பாளர்)

## தனிப்பட்ட வாழ்க்கை

பிஸ்வாஸ் தன்னை விட நான்கு வயது மூத்த ஒரு முஸ்லீம் நடிகையான மெகுருன்னிசா என்பவரைத் தனது குடும்பத்தின் விருப்பத்திற்கு மாறாக காதலித்துத் திருமணம் செய்து கொண்டார். இவரது மனைவி 'ஆசாலதா' என்ற பெயரில் திரைப்படங்களில் பணியாற்றி வந்தார். ஆசாலதா 1930 மற்றும் 1940களில் ஒரு நடிகையாக நடித்து வந்தார். அந்தக் காலகட்டத்தில் திரைப்படங்களில் நடிப்பது அவமதிப்புக்குரியதாகக் கருதப்பட்டது. ஆசாலதா "வெரைட்டி பிக்சர்சு" என்ற படத்தயாரிப்பு நிறுவனத்தையும் நடத்தி வந்தார். இத்தம்பதியருக்கு பிரதீப், அமித், உத்பால் என்ற மூன்று மகன்கள் மற்றும் ஷிகா என்ற மகள் இருந்தனர். இத்தம்பதியினர் 1954 இல் விவாகரத்து பெற்றனர்; ஆசாலதா 1992 இல் இறந்தார்.  
1959 ஆம் ஆண்டில், விவாகரத்து பெற்ற ஐந்து ஆண்டுகளுக்குப் பிறகு, அனில் பிஸ்வாஸ், பின்னணி பாடகியும், நடிகர் பிக்ரம் கபூரின் மளுமான மீனா கபூரை மணந்தார். மீனா கபூருக்கு குழந்தைகள் இல்லை.  
அனில் பிஸ்வாஸ் 2003 மே 31 அன்று புதுதில்லியில் இறந்தார்.
# கனகபுரா

**கனகாபுரா** (Kanakapura) என்பது இந்தியாவின் கர்நாடக மாநிலத்தில் உள்ள ராமநகரம் மாவட்டத்தில் உள்ள ஒரு நகரமும் மற்றும் கனகபுரா தாலுகாவின் தலைமையகமும் ஆகும். இந்நகரம் பெங்களூரு நகரிலிருந்து 55 கி.மீ. தொலைவில் உள்ள இந்த நகரம் பட்டு மற்றும் கிரானைட் உற்பத்திக்கு பிரபலமானது ஆகும். இது கர்நாடக மாநிலத்தின் பசுமையான காடுகள் சூழ அமைந்துள்ளது மற்றும் இந்த நகரம் ஒரு சுற்றுலாத் தலமாகவும், கர்நாடக மாநிலம் முழுவதிலும் அடிக்கடி பார்வையிடப்படும் சுற்றுலாப் பயணிகளின் விருப்பத் தேர்வாகவும் உள்ளது. ஏனெனில், இந்நகரம் தீவிர மலையேறுபவர்கள் முதல் வரலாற்று ஆர்வலர்கள் மற்றும் வனவிலங்கு ஆர்வலர்கள் வரை அனைவருக்கும் தன்னகத்தே சில ஈர்ப்புகளைக் கொண்டுள்ளது.
# கனகபுரா

## நிலவியல்

கனகபுரா என்ற ஆள்கூற்றில் அமைந்துள்ளது. இதன் சராசரி உயரம் 638 மீட்டர் (2093 அடி) ஆகும்.  
கனகபுரா தேசிய நெடுஞ்சாலை 209 இல் பெங்களூருக்கு (தலைநகரம்) தெற்கே 55 கி.மீ. தொலைவில் ஆர்க்காவதி ஆற்றின் கரையில் (காவேரி நதியின் அவதாரம்) மற்றும் ராமநகரத்திலிருந்து 27 கி.மீ மற்றும் &nbsp; மைசூரிலிருந்து 96 கி.மீ தொலைவில் அமைந்துள்ளது.  
தேசிய நெடுஞ்சாலை 209 (பெங்களூர் - கோயம்புத்தூர்) கனகபுரா வழியாக செல்கிறது.
# கனகபுரா

## மொழிகள்

கன்னடம் முக்கிய மற்றும் அலுவல் மொழியாக உள்ளது.
# பங்கஜ் முல்லிக்

**பங்கஜ் குமார் முல்லிக் (Pankaj Kumar Mullick)** (பிறப்பு; 1905 மே 10 - இறப்பு: 1978 பிப்ரவரி 19) என்று அழைக்கப்படும் **பங்கஜ் முல்லிக்**, பிரபல வங்காள இந்திய இசையமைப்பாளரும் மற்றும் பின்னணி பாடகரும் ஆவார். திரைப்படங்களில் பின்னணி பாடல்கள் பயன்பாட்டின்போது, இவர் வங்காளத் திரையுலகம் மற்றும் இந்தித் திரையுலகில் திரைப்பட இசையின் முன்னோடியாக இருந்தார். அதே போல் ரவீந்திர சங்கீதத்தின் ஆரம்ப நிபுணராகவும் இருந்தார்.  
1970 ஆம் ஆண்டில் இவருக்கு பத்மஸ்ரீ விருது வழங்கப்பட்டது. அதைத் தொடர்ந்து 1972 ஆம் ஆண்டில் இந்தியத் திரைப்படத்துறையில் வாழ்நாள் பங்களிப்புக்காக தாதாசாகேப் பால்கே விருது (திரைத்துறையில் இந்தியாவின் மிக உயர்ந்த விருது , இந்திய அரசால் வழங்கப்படுவது) வழங்கப்பட்டது.
# பங்கஜ் முல்லிக்

## ஆரம்பகால வாழ்க்கை மற்றும் பயிற்சி

1905 ஆம் ஆண்டில் கொல்கத்தாவில் மோனிமோகன் முல்லிக் மற்றும் மோனோமோகினி ஆகியோருக்குப் பிறந்தார். இவரது தந்தைக்குப் பாரம்பரிய வங்காள இசையில் ஆழ்ந்த ஆர்வம் இருந்தது. இவர் துர்காதாஸ் பாண்டியோபாத்யாயா என்பவரின் கீழ் இந்தியப் பாரம்பரிய இசையில் தனது ஆரம்பப் பயிற்சியைத் தொடங்கினார். கொல்கத்தா பல்கலைக்கழகத்தின் ஸ்காட்டிஷ் சர்ச் கல்லூரியில் படித்தார். படிப்பு முடித்ததும், இரவீந்திரநாத் தாகூரின் உறவினரான தினேந்திரநாத் தாகூருடன் தொடர்பு கொண்டபோது இவரது வாழ்க்கையில் ஒரு முக்கியமான திருப்புமுனை ஏற்பட்டது. இது பங்கஜ் முல்லிக்கின் ரவீந்திர சங்கீதத்தின் மீது நீடித்த ஆர்வத்திற்கு வழிவகுத்தது. இரவீந்திரநாத் தாகூர், இவரை மிகவும் விரும்பினார். விரைவில் முல்லிக் தாகூரின் பாடல்களின் முன்னணி கலைஞர்களில் ஒருவராக அறியப்பட்டார்.
# பங்கஜ் முல்லிக்

## தொழில்

1926 இல் பதினெட்டு வயதில், கொல்கத்தாவை தளமாகக் கொண்ட 'வீடியோஃபோன்' என்ற நிறுவனத்துடன் தாகூரின் பாடலான *நெமசே ஆஜ் புரோதம்* என்ற பாடல் இவரது முதல் வணிகப் பதிவு ஆனது. இவர் பாடிய பல இசைத்தொகுப்புகளில் இதுவே முதலானது. இது அவருக்கு ரவீந்திர சங்கீதத்தில் ஒரு வீட்டுப் பெயரை உருவாக்கியது.
# Module:Bar box/styles.css

/* */
.barbox {
overflow-x: auto;
padding: 0.4em 0
}  
.barbox > table {
-spacing: 0.8em 0;
font-size: 88%;
text-align: ;
width: 100%
}  
.barbox caption {
font-weight: bold;
margin: 0 0.4em
}  
.barbox th/*, .barbox td:not(.bb-b)*/ {
padding-: 0;
padding-: 0
}  
.bb-default {
line-height: 1.6
}  
.bb-c {
text-align:
}  
.bb-r {
text-align:
}  
.bb-min3 {
min-width: 3em
}  
.bb-min8 {
min-width: 8em
}  
.bb-lr, .bb-b {
-: solid silver;
-: solid silver
}  
.bb-fl, .bb-b > div {
float: ;
overflow: hidden
}
# நிதின் போஸ்

**நிதின் போசு** (*Nitin Bose* 26 ஏப்ரல் 1897 - 14 ஏப்ரல் 1986) இவர் ஓர் இந்தியத் திரைப்பட இயக்குநரும், ஒளிப்பதிவாளரும் மற்றும் திரைக் கதை ஆசிரியரும ஆவார். இவர் கொல்கத்தாவில் பிறந்து அங்கேயே இறந்தார். 1930கள் மற்றும் 1940களின் முற்பகுதியில், இவர் *நியூ தியேட்டர்ஸ்* என்ற படப்பிடிப்பு நிறுவனத்தில் பணிபுரிந்தார். வங்காளம் மற்றும் இந்தி இரண்டிலும் இருமொழி திரைப்படங்களை உருவாக்கினார். பின்னர், மும்பைக்குச் சென்று *பம்பாய் டாக்கீஸ்* மற்றும் *பிலிமிஸ்தான்* என்ற படப்பிடிப்பு நிறுவனங்களில் கீழ் திரைப்படங்களை இயக்கியுள்ளார்.  
இந்தியப் படங்களில் பின்னணி பாடலின் முதல் பயன்பாடு 1935இல் போஸ் இயக்கிய படங்களில் நிகழ்ந்தது: முதலில் *பாக்யா சக்ரா*, என்ற வங்காளத் திரைப்படம், அதே ஆண்டு அதன் இந்தி மறு ஆக்கமான *தூப் சாவோன்* ஆகியவற்றில் இடம் பெற்றது. இவரது *கங்கா ஜமுனா* என்ற திரைப்படம் மிகவும் புகழ்பெற்ற படைப்பாகும்.
# நிதின் போஸ்

## இளமைக் காலம்

நிதின் போசு வங்காளத் தொழிலதிபர் ஹேமேந்திர மோகன் போஸ் மற்றும் மிருணாளினி ஆகியோருக்கு மகனாவார்.  
போசுக்கு சிறுவயதிலிருந்தே புகைப்படம் எடுப்பதில் மிகுந்த ஆர்வம் இருந்தது. ஒரு தீவிர புகைப்படக் கலைஞராக இருந்த இவரது தந்தை, தனது மகனின் ஆர்வத்தையும் வளர்த்தார்.
# நிதின் போஸ்

## தொழில்

திரைப்பட இயக்கத்தில் போசின் முதல் முயற்சி பெல்ஜியப் பேரரசரின் இந்திய வருகை (1921) குறித்த ஆவணப்படமாகும்.  
போசு 1926 இல் *புனர்ஜன்மா* என்ற திரைப்படத்தில் ஒளிப்பதிவாளராக தனது திரைப்பட வாழ்க்கையைத் தொடங்கினார். நியூ தியேட்டர்ஸ் தயாரிப்பின் கீழ் *தேவதாசு* (1928) என்ற திரைப்படத்தில் ஒளிப்பதிவாளராக அறிமுகமானார். நடன-நாடகத்தை அடிப்படையாகக் கொண்டு இரவீந்திரநாத் தாகூர் இசையமைத்து இயக்கிய *நதிர் பூஜா* (1932) என்ற ஒரே படத்தின் ஒளிப்பதிவாளராக இருந்தார்.
# நிதின் போஸ்

## விருதுகள்

- 1961 ஆம் ஆண்டின் தேசியத் திரைப்பட விருது: "கங்கா ஜமுனா" - இரண்டாவது சிறந்த இந்தித் திரைப்படம்
- தாதாசாகெப் பால்கே விருது 1977.
# கடற்பாசி

நோவா ஸ்கோடியாவில்  
*சூரிய வெளிச்சத்தில் அஸ்கோபில்லம் நோடோசம்* ]]
கடற்கரையில் இறந்த மனிதனின் விரல்கள் எனவறிப்படும் கடற்பாசி ( *கோடியம் உடையக்கூடியவை* ) ]]
பாசி வகை ]]
**கடற்பாசி**, அல்லது **பெரும்பாசி**, பல வகையாக புலப்படும், பன்னணு, கடற்பாசிகளைக் குறிக்கிறது. இதில் சில வகையான சிவப்பு *(ரோடோஃபிட்டா)*, பழுப்பு *(ஃபியோஃபிட்டா* ), பச்சை (*குளோரோஃபிட்டா* ) நிறப்பாசிகள் ஆகியவை அடங்கும். கெல்ப்ஸ் போன்ற கடற்பாசி இனங்கள் மீன்வளம் மற்றும் பிற கடல் உயிரினங்களுக்குத் தேவையான நாற்றாங்கால் வாழ்விடத்தை வழங்குகின்றன, இதனால் உணவு மூலங்களை பாதுகாக்கின்றன; மிதக்கும் பாசிகள் போன்ற பிற இனங்கள் கரியமிலத்தைக் (கார்பனைக்) கைப்பற்றுவதில் முதன்மைப் பங்கு வகிக்கின்றன, பூமியின் உயிர்வளி (ஆக்ஸிஜன்) 90% வரை இதனால் உற்பத்தி செய்கின்றன. இவற்றின் பங்குகளைப் புரிந்துகொள்வது பாதுகாப்பு மற்றும் நிலையான பயன்பாட்டிற்கான கொள்கைகளை வழங்குகிறது.
# கடற்பாசி

## வகைபாடு

"கடற்பாசி" க்கு முறையான வரையறை இல்லை.
# கடற்பாசி

## சூழலியல்

கடற்பாசிகள் அவற்றின் உணவை உற்பத்திச் செய்ய உப்பு நீர் மற்றும் ஒளிச்சேர்க்கை ஆகிய இரு மூலக்கூறுகள் தேவைப்படுகிறது. இவற்றுடன் 'ஒட்டிணைப்புப் புள்ளிடம்' மேலும் ஒரு தேவைக்கூறாக இருக்கும். எனினும், 'ஸர்காஸம்' மற்றும் 'கிராசிலேரியா' போன்ற வகைகள் மிதக்கும் இனங்களாக உள்ளன. கரையோரப்பகுதிகளில் பரவலாக வளரக்கூடியவை.  
இப்பாசி உயிர்வகைகள் பலவகையான சுற்றுச்சூழற்களில் பரவியுள்ளாது. சிலவை மேல்பரப்பிலும் சிலவை கடலுக்குள்ளும் காணப்பெறும்.  
சிவப்பு பாசி இனம் ஆழ்கடலுக்குள் வாழுமினம்.
# கடற்பாசி

## உற்பத்தி

2018 ஆம் ஆண்டு நிலவரப்படி, உலகின் மொத்த பாசி உற்பத்தியில் 96 சதவீதமாக 2,165,675 மெட்ரிக் டன்களில் உற்பத்தி செய்யப்பட்டது.
**கடற்பாசி உற்பத்தி**  
| சீனா | 699 |  |
| --- | --- | --- |
| பிரான்ஸ் | 617 |  |
| ஐக்கிய இராச்சியம் | 205 |  |
| ஜப்பான் | 123 |  |
| சிலி | 109 |  |
| பிலிப்பைன்ஸ் | 96 |  |
| வட கொரியா | 71 |  |
| தென் கொரியா | 67 |  |
| இந்தோனேஷியா | 47 |  |
| நார்வே | 41 | } |
# கடற்பாசி

## பயன்கள்

கடற்பாசிகள் உணவு உற்பத்தி, அகார் உற்பத்தி போன்ற பயன்களை கொண்டுள்ளது.
# கடற்பாசி

## பயன்கள்

### உணவு

உலகெங்கிலும், குறிப்பாக கிழக்கு ஆசியாவில், கடற்பாசி நுகரப்படுகிறது, எ.கா. ஜப்பான், சீனா, கொரியா, தைவான் மற்றும் பல தென்கிழக்கு ஆசிய நாடுகளான,புருனே, சிங்கப்பூர், தாய்லாந்து, பர்மா, கம்போடியா, வியட்நாம், இந்தோனேசியா, பிலிப்பைன்ஸ் மற்றும் மலேசியா அவற்றுடன், தென்னாப்பிரிக்கா, பெலிஸ், பெரு, சிலி, கனடிய கடல்சார், ஸ்காண்டிநேவியா, தென் மேற்கு இங்கிலாந்து, அயர்லாந்து, வேல்ஸ், ஹவாய், கலிபோர்னியா, மற்றும் ஸ்காட்லாந்து.
# கடற்பாசி

## பயன்கள்

### மருந்து மற்றும் மூலிகைகள்

அல்ஜினேட்டுகள் காயம் ஒத்தடம் ( ஆல்ஜினேட் டிரஸ்ஸிங் பார்க்கவும்) மற்றும் பல் அச்சுகளில் பயன்படுத்தப்படுகின்றன. நுண்ணுயிரியலில், அகார் ஒரு வளர்ப்பு ஊடகமாகப் பயன்படுத்தப்படுகிறது. கராஜீனன்கள், அல்ஜினேட் மற்றும் அகரோஸ்கள், பிற காண்பாசிகளின் பன்சக்கரைடுகளுடன், உயிரிமருந்து பயன்பாடுகளைக் கொண்டுள்ளன. சிவப்பு மற்றும் பச்சை பாசிகளிலிருந்து வரும் சல்பேட் சாக்கரைடுகள் சில தாயனை மற்றும் ஆறனை வளர்ந்த வைரசுகளைத் தடுக்கின்றன.
# கடற்பாசி

## பயன்கள்

### உயிரியக்கவியல்

பாசிகளின் வலுவான ஒளிச்சேர்க்கை, ஊட்டச்சத்துக்களுடன் ஒரு பெரிய உறவை உருவாக்குகிறது; இது விரும்பத்தகாத ஊட்டச்சத்துக்களை நீரிலிருந்து அகற்றி கடற்பாசி பயன்படுத்த அனுமதிக்கிறது (உதாரணமாக இறந்த மண்டலங்களில் காண்பனவை). கடற்பாசி உயிர்வளியையும் உருவாக்குகிறது,
# கடற்பாசி

## பயன்கள்

### பருவநிலை மாற்றம்

"பெருங்கடல் காடு வளர்ப்பு" என்பது கரியமிலத்தை அகற்ற கடற்பாசி வளர்ப்பதற்கான ஒரு திட்டமாகும்.
# கடற்பாசி

## உடல்நல இடர்கள்

அழுகும் நிலையிலுள்ள கடற்பாசிகள், நச்சுள்ள அய்டரோஜன் சல்பைடு வாயுவை வெளிவிடுகின்றனர். இது உடல்நலத்தைப் பாதிக்கும்.
# பத்மினி சுவாமிநாதன்

**பத்மினி சுவாமிநாதன்** (Padmini Swaminathan) ஒரு இந்திய பெண்ணிய பொருளாதார நிபுணர் ஆவார். ஹைதராபாத்தில் உள்ள டாடா சமூக அறிவியல் கழகம் (டிஐஎஸ்எஸ்) வாழ்வாதார மையத்தின் தற்போதைய தலைவராக உள்ளார். அவர் சென்னை வளர்ச்சி ஆராய்ச்சி நிறுவனம் (எம்ஐடிஎஸ்) இயக்குநராகவும் பணியாற்றியுள்ளார். மேலும், 2011 இல் ஓய்வு பெறும் வரை இந்திய ரிசர்வ் வங்கியின் பிராந்திய ஆய்வுகளுக்கான தலைவர் பதவியில் இருந்தார். சுவாமிநாதன் தொழில்துறை அமைப்பு, தொழிலாளர், கல்வி மற்றும் ஆரோக்கியம் ஆகியவற்றை பாலின கண்ணோட்டத்தில் ஆய்வு செய்துள்ளார்.
# அனடோலி சிமோன்

**அனடோலி டேவிதோவிச் சிமோன்** *(Anatoly Davydovich Zimon)* மாசுகோ மாநில தொழில்நுட்பக் கல்விக்கழகத்தில் ஒரு கெளரவ பேராசிரியராக இருந்தார். இவர் வாழ்ந்த காலம் 1924 ஆம் ஆண்டு நவம்பர் மாதம் 20 ஆம் நாள் முதல் 2015 ஆம் ஆண்டு பிப்ரவரி மாதம் 22 ஆம் நாள் வரையுள்ள காலமாகும். தொழில்நுட்ப அறிவியல் முனைவர், உருசியாவின் கௌரவ அறிவியல் அறிஞர், பன்னாட்டு சூழலியல் கல்விக் கழகத்தின் கற்பிப்பாளர் மற்றும் வாழ்க்கை பாதுகாப்பு அமைப்பின் முதுபெரும் தலைவர் போன்ற சிறப்புகளும் இவருக்கு உண்டு. இரண்டாம் உலகப்போரில் முதுபெரும் அனுபவம் கொண்டவர், மற்றும் ஓர் ஓய்வு பெற்ற படைத்தலைவர் என்றும் சிமோன் கருதப்படுகிறார் .  
ஒட்டும் வேதியியல் துறையில் ஒரு புதிய போக்கை இவர் நியாயப்படுத்தி உருவாக்கினார். இத்துறை ஒரு பெரிய அறிவியல் மற்றும் நடைமுறை மதிப்பைக் கொண்டுள்ளது. மேலும் இத்துறை உருசியாவிலும் வெளிநாட்டிலும் அங்கீகாரத்தைப் பெற்றுள்ளது. அமெரிக்காவில் வெளியிடப்பட்ட இரண்டு கட்டுரைகள் உட்பட இவரின் ஏழு தனிக்கட்டுரைகள் இத்துறையின் கலைக்களஞ்சியமாக திகழ்ந்தன. சப்பான் மற்றும் செருமனியில் வெளியிடப்பட்ட தூய்மையாக்கல் என்ற புத்தகத்தில் தனது சொந்த ஆராய்ச்சியின் அடிப்படைகளையே இவர் எழுதியிருந்தார். செர்னோபில் பேரழிவுக்குப் பிறகு அந்நிகழ்வை ஆய்வு செய்தே தூய்மைப்படுத்தல் கோட்பாடு நடைமுறையை இவர் முன்வைக்கிறார். ஐந்து விஞ்ஞானப் புத்தகங்களை இவர் வெளியிட்டுள்ளார். அவற்றில் இயற்பியல் மற்றும் கூழ்ம வேதியியலில் முதல் முறையாக எழுதப்பட்ட இயற்பியல் மற்றும் கூழ்ம வேதியியல் பாடப்புத்தகங்கள் ஆகும். 1967-2001 ஆம் ஆண்டுகளில் இவர் 26 புத்தகங்களை வெளியிட்டார். சமீபத்திய மறு வெளியீட்டின் படி இது 37 தொகுதிகளையும் 571 அச்சிடப்பட்ட பக்கங்களையும் உருவாக்குகிறது